Utorok 15. februára 2011

Rádioaktivita v potravinách ***I

P7_TA(2011)0055

Legislatívne uznesenie Európskeho parlamentu z 15. februára 2011 o návrhu nariadenia Rady (Euratom) stanovujúceho najvyššie povolené hodnoty rádioaktivity v potravinách a krmivách, spôsobenej jadrovou haváriou alebo iným prípadom rádiologického núdzového stavu (prepracované znenie) (KOM(2010)0184 – C7-0137/2010 – 2010/0098(COD))

2012/C 188 E/27

(Riadny legislatívny postup: prvé čítanie – prepracovanie)

Európsky parlament,

so zreteľom na návrh Komisie pre Radu (KOM(2010)0184),

so zreteľom na konzultáciu Rady s Európskym parlamentom (C7-0137/2010),

so zreteľom na článok 294 ods. 3 a článok 168 ods. 4 písm. b) Zmluvy o fungovaní Európskej únie,

so zreteľom na stanovisko Európskeho hospodárskeho a sociálneho výboru z 15. septembra 2010 (1) ,

so zreteľom na Medziinštitucionálnu dohodu z 28. novembra 2001 o systematickejšom používaní techniky prepracovania právnych aktov (2) ,

so zreteľom na list Výboru pre právne veci z 29. júna 2010 adresovaný Výboru pre priemysel, výskum a energetiku v súlade s článkom 87 ods. 3 rokovacieho poriadku,

so zreteľom na stanovisko Výboru pre právne veci k navrhovanému právnemu základu,

so zreteľom na články 87, 55 a 37 rokovacieho poriadku,

so zreteľom na správu Výboru pre priemysel, výskum a energetiku (A7-0001/2011),

(1) Ú. v. EÚ C 48, 15.2.2011, s. 160.

(2) Ú. v. ES C 77, 28.3.2002, s. 1.

Utorok 15. februára 2011

P7_TC1-COD(2010)0098

Pozícia Európskeho parlamentu prijatá v prvom čítaní 15. februára 2011 na účely prijatia nariadenia Európskeho parlamentu a Rady (EÚ) č. …/2011 stanovujúceho najvyššie povolené úrovne rádioaktívnej kontaminácie potravín a krmív spôsobenej jadrovou haváriou alebo iným prípadom rádiologického núdzového stavu (prepracované znenie)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie , a najmä na jej článok 168 ods. 4 písm. b) ,

[PDN 32]

so zreteľom na návrh Európskej komisie,

po postúpení návrhu legislatívneho aktu národným parlamentom,

so zreteľom na stanovisko Európskeho hospodárskeho a sociálneho výboru (1),

so zreteľom na stanovisko Výboru regiónov (2),

konajúc v súlade s riadnym legislatívnym postupom (3),

keďže:

(1) Nariadenie Rady (Euratom) č. 3954/87 z 22. decembra 1987 stanovujúce najvyššie povolené hodnoty rádioaktivity v potravinách a krmivách, spôsobenej jadrovou haváriou alebo iným prípadom rádiologického núdzového stavu (4) bolo podstatným spôsobom zmenené a doplnené (5). Pri príležitosti ďalších zmien a doplnení je z dôvodu prehľadnosti vhodné túto uvedené nariadenie prepracovať spolu s nariadením Komisie (Euratom) č. 944/89 z 12. apríla 1989 ktorým sa stanovujú najvyššie povolené úrovne rádioaktívnej kontaminácie v menej významných potravinách po jadrovej havárii alebo po akomkoľvek inom prípade rádiologickej havarijnej situácie (6) a nariadením Komisie (Euratom) č. 770/90 z 29. marca 1990 ktorým sa stanovujú najvyššie povolené úrovne rádioaktivity v krmivách spôsobenej jadrovou haváriou alebo iným prípadom rádiologického núdzového stavu (7). ▐ [PDN 2]

(2) Podľa článku 168 Zmluvy o fungovaní Európskej únie (ZFEÚ) by sa pri vymedzovaní a vykonávaní všetkých politík a činností Únie mala zabezpečiť vysoká úroveň ochrany ľudského zdravia. [PDN 3]

(3) Dňa 2. februára 1959 Rada prijala smernice (8), ustanovujúce základné bezpečnostné normy, ktorých text bol nahradený textom smernice Rady 96/29/Euratom z 13. mája 1996 ktorá stanovuje základné bezpečnostné normy ochrany zdravia pracovníkov a obyvateľstva pred nebezpečenstvami vznikajúcimi v dôsledku ionizačného žiarenia (9). Článok 50 ods. 2 predmetnej smernice požaduje, aby členské štáty stanovili úrovne pre zásah v prípade havárií.

(4) Následne po havárii v atómovej elektrárni v Černobyle 26. apríla 1986 do atmosféry unikli značné množstvá rádioaktívnych materiálov, ktoré zamorili potraviny a krmivo v niekoľkých európskych krajinách v miere významnej zo zdravotného hľadiska. Došlo tiež ku kontaminácii pôdy rádioaktívnym spadom, čo malo vplyv na zvýšenie rádioaktivity lesných plodov a poľnohospodárskych produktov v postihnutých oblastiach . [PDN 4]

(5) Boli prijaté opatrenia (10), ktoré majú zabezpečiť, že určité poľnohospodárske výrobky budú uvádzané na trh v Únii iba na základe spoločných opatrení, ktoré ochránia zdravie obyvateľstva pri udržaní jednotného charakteru trhu a vyhnutí sa výkyvom na trhu.

(6) Vysoká úroveň ochrany ľudského zdravia je jedným z cieľov, ktoré Únia sleduje pri vymedzení a vykonávaní svojich politík. Článok 168 ods. 4 písm. b) ZFEÚ stanovuje prijatie spoločných opatrení v oblasti veterinárnej starostlivosti, ktorých priamym cieľom je ochrana ľudského zdravia. Členské štáty sú zodpovedné za monitorovanie toho, či sa dodržiavajú najvyššie povolené úrovne rádioaktívnej kontaminácie stanovené v tomto nariadení, a to najmä prostredníctvom dohľadu nad normami bezpečnosti potravín a krmív. [PDN 5]

(7) Vzniká potreba vytvoriť systém umožňujúci Únii následne po jadrovej havárii alebo inom prípade rádiologického havarijného stavu, ktorý môže viesť alebo viedol k značnému rádioaktívnemu zamoreniu potravín a krmiva, pevne stanoviť najvyššie povolené úrovne rádioaktívnej kontaminácie s cieľom zabezpečiť vysokú úroveň ochrany verejného zdravia . [PDN 6]

(8) Komisia je informovaná o jadrovej havárii alebo nezvyčajne vysokých úrovniach rádioaktivity podľa rozhodnutia Rady 87/600/Euratom zo 14. decembra 1987 o opatreniach Spoločenstva pre rýchlu výmenu informácií v prípade rádiologickej havarijnej situácie (11), alebo v rámci Dohody MAAE z 26. septembra 1986 o včasnom oznamovaní jadrovej havárie.

(9) Komisia ▐ by mala v prípade konkrétnej situácie vyplývajúcej z jadrovej havárie alebo rádiologického núdzového stavu okamžite uplatňovať vopred stanovené najvyššie povolené úrovne rádioaktívnej kontaminácie . [PDN 7]

(10) Komisia by mala mať právomoc prijímať delegované akty v súlade s článkom 290 ZFEÚ, pokiaľ ide o prispôsobenie najvyšších povolených úrovní rádioaktívnej kontaminácie potravín a krmív a zoznamu menej významných potravín technickému pokroku. Je mimoriadne dôležité, aby Komisia počas svojich prípravných prác uskutočňovala náležité konzultácie aj na expertnej úrovni. [PDN 8] ▐ [PDN 9]

(11) ▐ Najvyššie povolené úrovne rádioaktívnej kontaminácie by sa mali pravidelne prehodnocovať s cieľom náležite zohľadniť najnovší vedecký pokrok a poznatky, ktoré sú v súčasnosti k dispozícii na medzinárodnej úrovni, odrážať potrebu opätovne upokojiť verejnosť a zabezpečiť jej vysokú úroveň ochrany a vyhnúť sa odchýlkam v medzinárodnej dozornej praxi. [PDN 10]

(12) Úrovne rádioaktivity spôsobené kontamináciou po jadrovej havárii alebo akomkoľvek inom prípade rádiologického núdzového stavu by sa mali zohľadňovať v súvislosti s prirodzenými úrovňami už existujúcej rádioaktivity, ktoré môžu samé osebe prekračovať stanovené bezpečnostné limity. [PDN 11]

(13) Prílohy I, II a III by mali zohľadniť účinok polčasu rozpadu rádioaktívnych izotopov počas skladovania konzervovaných potravín. V závislosti od druhu kontaminácie, napríklad kontaminácia izotopmi jódu, by sa mala neustále sledovať rádioaktivita konzervovaných potravín. [PDN 12] ▐ [PDN 13, 14 a 15]

(14) Potraviny, ktoré sa majú považovať za významné potraviny, sú tie, ktoré majú malý význam z hľadiska výživy a predstavujú iba okrajový príspevok k spotrebe potravín obyvateľstvom. ▐ [PDN 16]

(15) Uplatňujú sa všeobecné zásady potravinového práva stanovené v článkoch 5 až 21 nariadenia Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (12). Dodržiavanie najvyšších povolených úrovní rádioaktívnej kontaminácie by malo byť primerane monitorované a podrobené úradným kontrolám zo strany členských štátov, ako stanovuje článok 17 uvedeného nariadenia , [PDN 17]

PRIJALI TOTO NARIADENIE:

Článok 1

1. Toto nariadenie stanovuje postup na určenie najvyšších povolených úrovní rádioaktívnej kontaminácie potravín a krmív, ktoré môžu byť umiestnené na trh po jadrovej havárii alebo inom rádiologickom havarijnom stave, ktorý pravdepodobne povedie alebo viedol ku značnému rádioaktívnemu zamoreniu potravín a krmiva.

2. Na účely tohto nariadenia sa uplatňujú nasledujúce vymedzenia pojmov:

a) „potraviny“ sú výrobky, ktoré sú určené pre ľudí na spotrebu buď ihneď, alebo po spracovaní;

b) „krmivo“ sú výrobky, ktoré sú určené iba pre výživu zvierat.

Článok 2

1. V prípade, že Komisia získa — konkrétne buď podľa prípravných opatrení Európskeho Spoločenstva pre atómovú energiu pre včasnú výmenu informácií v prípade rádiologického núdzového stavu alebo na základe Dohody MAAE z 26. septembra 1986 o včasnom oznamovaní jadrovej havárie — oficiálne informácie o jadrových haváriách alebo iných prípadoch rádiologického núdzového stavu, ktoré potvrdzujú, že najvyššie povolené úrovne rádioaktívnej kontaminácie pre potraviny stanovené v prílohe I alebo najvyššie povolené úrovne pre krmivo stanovené v prílohe III budú pravdepodobne dosiahnuté alebo boli dosiahnuté, okamžite prijme rozhodnutie , ktorým sa vyhlási výskyt jadrovej havárie alebo rádiologického núdzového stavu a ktorým sa uplatnia tieto najvyššie povolené úrovne .

[PDN 18]

2. Obdobie platnosti rozhodnutia uvedeného v odseku 1 ▐ neprekročí tri mesiace ▐.

[PDN 19]

3. Na účely tohto nariadenia Komisii pomáha výbor nezávislých vedeckých odborníkov v oblasti verejného zdravia a bezpečnosti potravín. Členovia tohto výboru sú vyberaní na základe vedeckých kritérií. Komisia zverejní zloženie výboru odborníkov, ako aj vyhlásenia o záujmoch predložené jeho členmi.

[PDN 20]

▐

[PDN 21 a 22]

Článok 3

Aby sa zohľadnili nové dostupné vedecké informácie alebo v prípade potreby po jadrovej havárii alebo inom prípade rádiologického núdzového stavu , Komisia upraví prílohy I, II a III prostredníctvom delegovaných aktov v súlade s článkom 4 a za podmienok stanovených v článkoch 5 a 6 .

▐

[PDN 23]

Článok 4

Vykonávanie delegovania právomoci

1. Právomoc prijímať delegované akty uvedené v článku 3 sa Komisii udeľuje na obdobie piatich rokov od … (13). Komisia predloží správu o delegovaných právomociach najneskôr šesť mesiacov pred uplynutím tohto päťročného obdobia. Delegovanie právomoci sa automaticky predlžuje na rovnako dlhé obdobia, pokiaľ ho Európsky parlament alebo Rada v súlade s článkom 5 neodvolajú.

2. Komisia oznamuje delegovaný akt Európskemu parlamentu a Rade súčasne, a to hneď po jeho prijatí.

3. Právomoc prijímať delegované akty sa Komisii udeľuje za podmienok stanovených v článkoch 5 a 6.

[PDN 24]

Článok 5

Odvolanie delegovania právomoci

1. Európsky parlament alebo Rada môžu delegovanie právomoci uvedené v článku 3 kedykoľvek odvolať.

2. Inštitúcia, ktorá začala vnútorný postup s cieľom rozhodnúť, či delegovanie právomoci odvolať, sa usiluje informovať o tom druhú inštitúciu a Komisiu v primeranom čase pred prijatím konečného rozhodnutia, pričom uvedie delegovanú právomoc, ktorej by sa odvolanie mohlo týkať, a možné dôvody odvolania.

3. Rozhodnutím o odvolaní sa ukončuje delegovanie právomocí v ňom uvedených. Rozhodnutie nadobúda účinnosť okamžite alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť. Uverejní sa v Úradnom vestníku Európskej únie.

[PDN 25]

Článok 6

Námietky voči delegovaným aktom

1. Európsky parlament alebo Rada môžu voči delegovanému aktu vzniesť námietku v lehote dvoch mesiacov odo dňa jeho oznámenia.

Na podnet Európskeho parlamentu alebo Rady sa táto lehota predĺži o dva mesiace.

2. Ak do uplynutia lehoty uvedenej v odseku 1 Európsky parlament ani Rada nevzniesli námietku voči delegovanému aktu, tento akt sa uverejní v Úradnom vestníku Európskej únie a nadobudne účinnosť dňom, ktorý je v ňom stanovený.

Delegovaný akt sa môže uverejniť v Úradnom vestníku Európskej únie a nadobudnúť účinnosť pred uplynutím uvedenej lehoty, ak Európsky parlament a Rada informovali Komisiu o tom, že nemajú v úmysle vzniesť námietku.

3. Delegovaný akt nenadobudne účinnosť v prípade, ak Európsky parlament alebo Rada voči nemu vzniesli námietku v lehote uvedenej v odseku 1. Inštitúcia, ktorá vznesie námietku voči delegovanému aktu, uvedie dôvody jej vznesenia.

[PDN 26]

Článok 7

1. Potraviny alebo krmivá, ktoré nie sú v súlade s najvyššími povolenými úrovňami rádioaktívnej kontaminácie stanovenými v prílohách I a III, sa nesmú umiestniť na trh.

Toto nariadenie sa uplatňuje aj na potraviny a krmivá dovezené z tretích krajín , potraviny a krmivá v rámci colného tranzitu a potraviny a krmivá určené na vývoz .

[PDN 27]

2. Každý členský štát poskytne Komisii všetky informácie týkajúce sa uplatňovania tohto nariadenia, obzvlášť týkajúce sa prípadov nedodržania najvyšších povolených úrovní rádioaktívnej kontaminácie. Komisia oznámi takéto informácie ostatným členským štátom.

3. Členské štáty monitorujú dodržiavanie najvyšších povolených úrovní rádioaktívnej kontaminácie na svojom území. Na tento účel členské štáty udržiavajú systém úradných kontrol potravín a krmív a podľa potreby a okolností uskutočňujú ďalšie činnosti vrátane verejného oznámenia o potravinách, bezpečnosti potravín a rizikách v súlade s článkom 17 nariadenia (ES) č. 178/2002.

[PDN 28]

4. Komisia predloží do marca 2012 Európskemu parlamentu a Rade správu o vhodnosti mechanizmu poskytovania kompenzácií poľnohospodárom, ktorých potraviny boli kontaminované nad stanovené najvyššie povolené úrovne rádioaktívnej kontaminácie a preto nemôžu byť uvedené na trh. Tento mechanizmus by sa mal zakladať na zásade „znečisťovateľ platí“. K tejto správe by mal byť v prípade potreby priložený legislatívny návrh na stanovenie takéhoto mechanizmu.

[PDN 33]

Článok 8

Zoznam menej významných potravín je uvedený v prílohe II.

▐

[PDN 29]

Článok 9

1. Komisia do marca 2012 predloží Európskemu parlamentu a Rade správu o primeranosti najvyšších povolených úrovní rádioaktívnej kontaminácie stanovených v prílohách I a III a o vhodnosti zachovania zoznamu menej významných potravín uvedeného v prílohe II.

2. V rámci správy sa posúdi najmä súlad najvyšších povolených úrovní rádioaktívnej kontaminácie s limitom účinnej dávky 1 mSv za rok pre jednotlivcov z radov verejnosti podľa podmienok stanovených smernicou 96/29/Euratom a zváži sa zaradenie ďalších príslušných rádionuklidov do príloh I a III. Správa sa pri hodnotení najvyšších povolených úrovní zameria na ochranu najzraniteľnejších skupín obyvateľstva, najmä detí, a posúdi, či by bolo na tomto základe vhodné stanoviť najvyššie povolené úrovne pre všetky kategórie obyvateľov.

[PDN 30]

Článok 10

Nariadenie Rady (Euratom) č. 3954/87 a nariadenia Komisie (Euratom) č. 944/89 a č. 770/90 sa zrušujú.

Odkazy na zrušené nariadenia sa považujú za odkazy na toto nariadenie a znejú v súlade s tabuľkou zhody uvedenou v prílohe V.

Článok 11

Toto nariadenie nadobudne účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Za Európsky parlament Predseda Za Radu Predseda

(1) Ú. v. EÚ C 48, 15.2.2011, s. 160.

(2) Ú. v. EÚ C …

(3) Pozícia Európskeho parlamentu z 15. februára 2011.

(4) Ú. v. ES L 371, 30.12.1987, s. 11.

(5) Pozri prílohu IV.

(6) Ú. v. ES L 101, 13.4.1989, s. 17.

(7) Ú. v. ES L 83, 30.3.1990, s. 78.

(8) Ú. v. ES 11, 20.2.1959, s. 221/59.

(9) Ú. v. ES L 159, 29.6.1996, s. 1.

(10) Nariadenia Rady (EHS) č. 1707/86 (Ú. v. ES L 146, 31.5.1986, s. 88), (EHS) č. 3020/86 (Ú. v. ES L 280, 1.10.1986, s. 79), (EHS) č. 624/87 (Ú. v. ES L 58, 28.2.1987, s. 101) a (EHS) č. 3955/87 (Ú. v. ES L 371, 30.12.1987, s. 14).

(11) Ú. v. ES L 371, 30.12.1987, s. 76.

(12) Ú. v. ES L 31, 1.2.2002, s. 1.

(13) Ú. v. prosím vložte dátum nadobudnutia účinnosti tohto nariadenia.